EL
C 418/36
Επίσημη Εφημερίδα της Ευρωπαϊκής Ένωσης
31.10.2022
Διατακτικό Το Γενικό Δικαστήριο αποφασίζει: 1) Καταργεί τη δίκη επί της προσφυγής.
2) Οι Etablissements Nicolas και St.
Nicolaus a.s. φέρουν τα δικαστικά έξοδά τους, καθώς και τα έξοδα στα οποία υποβλήθηκε το Γραφείο Διανοητικής Ιδιοκτησίας της Ευρωπαϊκής Ένωσης (EUIPO).
(1)
EE C 338 της 23.8.2021.
Διάταξη του Γενικού Δικαστηρίου της 7ης Σεπτεμβρίου 2022 — Prigozhin κατά Συμβουλίου (Υπόθεση T-75/22) (1) (Προσφυγή ακυρώσεως – Κοινή εξωτερική πολιτική και πολιτική ασφάλειας – Περιοριστικά μέτρα τα οποία λήφθηκαν κατά σοβαρών παραβιάσεων και καταπατήσεων των ανθρώπινων δικαιωμάτων – Αιτιολογία που αναφέρει τον προσφεύγοντα ως χρηματοδότη της ομάδας Wagner – Εκτιμήσεις που διατυπώνονται στην αιτιολογία – Πράξεις μη δεκτικές προσφυγής – Απαράδεκτο) (2022/C 418/49) Γλώσσα διαδικασίας: η γαλλική Διάδικοι Προσφεύγων: Yevgeniy Viktorovich Prigozhin (Αγία Πετρούπολη, Ρωσία) (εκπρόσωπος: M. Cessieux, δικηγόρος) Καθού: Συμβούλιο της Ευρωπαϊκής Ένωσης (εκπρόσωποι: M.-C. Cadilhac και V. Piessevaux) Αντικείμενο Με την ασκηθείσα βάσει του άρθρου 263 ΣΛΕΕ, ο προσφεύγων ζητεί την ακύρωση της απόφασης (ΚΕΠΠΑ) 2021/2197 του Συμβουλίου, της 13ης Δεκεμβρίου 2021, για την τροποποίηση της απόφασης (ΚΕΠΠΑ) 2020/1999 σχετικά με περιοριστικά μέτρα κατά σοβαρών παραβιάσεων και καταπατήσεων των ανθρωπίνων δικαιωμάτων (ΕΕ 2021, L 445 I, σ.
17), και του εκτελεστικού κανονισμού (ΕΕ) 2021/2195 του Συμβουλίου, της 13ης Δεκεμβρίου 2021, για την εφαρμογή του κανονισμού (ΕΕ) 2020/1998 σχετικά με περιοριστικά μέτρα κατά σοβαρών παραβιάσεων και καταπατήσεων των ανθρωπίνων δικαιωμάτων (ΕΕ 2021, L 445 I, σ.
10), καθόσον οι δύο αυτές πράξεις αυτές τον μνημονεύουν ως πρόσωπο που χρηματοδοτεί την ομάδα Wagner.
Διατακτικό Το Γενικό Δικαστήριο διατάσσει: 1) Απορρίπτει την προσφυγή ως απαράδεκτη.
2) Ο Yevgeniy Viktorovich Prigozhin φέρει τα δικαστικά έξοδά του και καταδικάζεται στα δικαστικά έξοδα του Συμβουλίου της Ευρωπαϊκής Ένωσης.
(1)
EE C 148 της 4.4.2022.
Διάταξη του Γενικού Δικαστηρίου της 6ης Σεπτεμβρίου 2022 — Farco-Pharma κατά EUIPO — Infarco (FARCO) (Υπόθεση T-179/22) (1) (Σήμα της Ευρωπαϊκής Ένωσης – Διαδικασία ανακοπής – Παραίτηση από την ανακοπή – Κατάργηση της δίκης) (2022/C 418/50) Γλώσσα διαδικασίας: η γερμανική Διάδικοι Προσφεύγουσα: Farco-Pharma GmbH (Κολωνία, Γερμανία) (εκπρόσωπος: V. Schoene, δικηγόρος)